**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony | | | | | | | | | | |
| **Predkladateľ (a spolupredkladateľ)** | | | | | | | | | | |
| Ministerstvo vnútra Slovenskej republiky | | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | | |
|  | | Materiál legislatívnej povahy | | | | | | |
|  | | Transpozícia/ implementácia práva EÚ | | | | | | |
| *V prípade transpozície/implementácie uveďte zoznam transponovaných/implementovaných predpisov:*  Smernica Európskeho parlamentu a Rady 2014/46/EÚ z 3. apríla 2014 o zmene smernice Rady 1999/37/ES o registračných dokumentoch pre vozidlá (Ú. v. EÚ L 127, 29. 4. 2014) | | | | | | | | | | |
| **Termín začiatku a ukončenia PPK** | | | | | | 20. 3. 2024 – 2. 4. 2024 | | | | |
| **Predpokladaný termín predloženia na pripomienkové konanie** | | | | | | máj 2024 | | | | |
| **Predpokladaný termín začiatku a ukončenia ZP\*\*** | | | | | |  | | | | |
| **Predpokladaný termín predloženia na rokovanie vlády SR\*** | | | | | | december 2024 | | | | |
|  | | | | | | | | | | |
| 1. **Definovanie problému** | | | | | | | | | | |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*  V súčasnosti dopravné inšpektoráty zapožičiavajú predajcom nových vozidiel plechové tabuľky so zvláštnym evidenčným číslom obsahujúcim písmeno M, ktorí ich následne zapožičiavajú vlastníkom novozakúpených vozidiel. Skúsenosti z praktickej aplikácie poukazujú na to, že je v mnohých prípadoch problematické zo strany zákazníkov tieto tabuľky vrátiť späť predajcovi.  Obdobná situácia je pri tabuľkách so zvláštnym evidenčným číslom obsahujúcim písmeno C, ktoré v súčasnosti dopravné inšpektoráty môžu zapožičiavať subjektom, ktorých predmetom činnosti je predaj vozidiel evidovaných v Slovenskej republike alebo v inom štáte alebo ktoré zabezpečujú predaj takýchto vozidiel, alebo okresným úradom. V praktickej rovine bolo zistených množstvo prípadov, kedy takéto subjekty, resp. samotní občania, používali tabuľky so zvláštnym evidenčným číslom neoprávnene a v mnohých prípadoch aj na dovoz vozidiel zakúpených v iných štátoch.  Na rozdiel od prepisov vozidiel, pri zápise vozidla do evidencie je stále potrebné evidenčný úkon vykonať na dopravnom inšpektoráte podľa miesta pobytu vlastníka/držiteľa vozidla, hoci evidenčné čísla už nie sú naviazané na okresy.  Popri iných elektronických službách evidencie vozidiel neexistuje zatiaľ elektronická služba použiteľná pri vývoze vozidiel do cudziny, čo by malo význam najmä pre autobazáre. | | | | | | | | | | |
| 1. **Ciele a výsledný stav** | | | | | | | | | | |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).*  Po zavedení jednorazových tabuliek so zvláštnym evidenčným číslom obsahujúcim písmeno M, na ktorých by predajcovia vyznačovali dobu ich platnosti, by už vlastníci vozidiel nemuseli tieto tabuľky vracať späť predajcom vozidiel. Zároveň zostáva zachovaná možnosť prideľovania „plechových“ tabuliek so zvláštnym evidenčným číslom pre subjekty predávajúce najmä úžitkové vozidlá, ktoré môžu mať k takejto tabuľke vydané napr. mýtne jednotky.  Vydávanie „plechových“ tabuliek so zvláštnym evidenčným číslom obsahujúcim písmeno C bude obmedzené len pre okresné úrady po podaní žiadosti o schválenie alebo uznanie technickej spôsobilosti na konkrétne vozidlá.  Nový správny poplatok za pridelenie „jednorazovej“ tabuľky so zvláštnym evidenčným číslom obsahujúcim písmeno C a M bude 5 eur za 1 kus. Materiál týchto „jednorazových“ tabuliek bude zo syntetického polyesteru, ktorý vizuálne vyzerá ako tvrdený papier, ale je odolný voči poveternostným vplyvom a roztrhnutiu. Predajcovia nových vozidiel ich budú vydávať vlastníkom po zakúpení vozidla na dobu 30 dní, t. j. pokiaľ si vozidlá riadne nezaevidujú.  Návrh novely zákona zavádza aj iné opatrenia na zlepšenie podnikateľského prostredia, resp. na zlepšenie služieb občanov vo verejnej správe pri evidenčných úkonoch. Ide predovšetkým o umožnenie prihlasovať nové vozidlá a jednotlivo dovezené vozidlá na ktoromkoľvek dopravnom inšpektoráte a o umožnenie vykonávania elektronických služieb pri evidovaní vozidiel bez ohľadu na to, či už bolo držiteľovi vozidla vydané osvedčenie o evidencii časť I alebo nie.  Zavádza sa nová elektronická služba pre subjekty, ktorých predmetom činnosti je vykonávanie vývozov vozidiel do cudziny, čím sa eliminuje potreba osobnej návštevy pracovníkov autobazárov na dopravných inšpektorátoch. Súčasťou zlepšovania podmienok pre podnikateľov je vypustenie vykonávania kontrol originality nových vozidiel pred ich vývozom do cudziny, ak boli prvýkrát evidované najviac pred 60 dňami.  Ruší sa možnosť vydávať „podsvietené“ tabuľky s evidenčným číslom (tabuľky zo zmesi polykarbonátu a polyesteru vyžarujúce svetlo pri zapnutom osvetlení). Precizuje sa ustanovenie o hanlivých, vulgárnych a ostatných zakázaných výrazov na tzv. voliteľných tabuľkách s evidenčným číslom. Špecifická tabuľka s evidenčným číslom (EL/EV so zeleným písmom) sa bude vydávať už len „čistým“ elektromobilom, t. j. nie plug-in hybridom. Mení sa okruh subjektov, ktorým sa môžu poskytovať údaje z evidencie vozidiel (doplnenie o správcov konkurznej podstaty, rozhodcov a rozhodcovské súdy). | | | | | | | | | | |
| 1. **Dotknuté subjekty** | | | | | | | | | | |
| *Uveďte subjekty, ktorých sa zmeny predkladaného materiálu dotknú priamo aj nepriamo:*  Predajcovia nových vozidiel, predajcovia ojazdených vozidiel (už evidovaných v Slovenskej republike alebo inom štáte), okresné úrady, dopravné inšpektoráty, vlastníci a držitelia vozidiel. | | | | | | | | | | |
| 1. **Alternatívne riešenia** | | | | | | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  Vzhľadom na to, že viaceré zmeny vyplývajú z uznesení vlády Slovenskej republiky, neboli pri nich posudzované alternatívne riešenia. Pri zmenách vyplývajúcich z poznatkov aplikačnej praxe, resp. požiadaviek zúčastnených subjektov, boli v pracovnej rovine diskutované viaceré možnosti zmien, pričom výsledné zmeny navrhované v novele zákona majú za cieľ predovšetkým uľahčenie podmienok a zjednodušenie evidenčných úkonov v rámci evidencie vozidiel.  *Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*  Pri niektorých zmenách by došlo k nesplneniu úloh vyplývajúcich z uznesení vlády SR.  Pri iných zmenách by sa nedosiahlo uľahčenie podmienok najmä pre subjekty podnikajúce s predajom, evidovaním a vykonávaním vývozov vozidiel zo Slovenskej republiky do cudziny. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*  Návrh novely zákona si vyžiada aj zmeny a doplnenia vyhlášky Ministerstva vnútra Slovenskej republiky č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, konkrétne v § 35 a v prílohe č. 17, kde sú vyobrazené vzory tabuliek s evidenčným číslom. | | | | | | | | | | |
| 1. **Transpozícia/implementácia práva EÚ** | | | | | | | | | | |
| |  | | --- | | *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.* | | **Áno  Nie**  *Ak áno, uveďte, ktorých vplyvov podľa bodu 9 sa goldplating týka:* | | | | | | | | | | | |
|  | | | | | | | | | | |
| 1. **Preskúmanie účelnosti** | | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  Nevieme uviesť konkrétny termín.  Zmeny budú po schválení priebežne vyhodnocované na základe poznatkov aplikačnej praxe. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.  \*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | | Áno | |  | | Nie |  | | Čiastočne |
| **v tom vplyvy na rozpočty obcí a vyšších územných celkov** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | | Áno | |  | | Nie |  | | Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |  | | Áno | |  | |  |  | | Nie |
| **Vplyvy na limit verejných výdavkov** |  | | **Pozitívne** | |  | | **Žiadne** |  | | **Negatívne** |
| **Vplyvy na podnikateľské prostredie** |  | | **Pozitívne** | |  | | **Žiadne** |  | | **Negatívne** |
| z toho vplyvy na MSP |  | | Pozitívne | |  | | Žiadne |  | | Negatívne |
| Mechanizmus znižovania byrokracie  a nákladov sa uplatňuje: |  | | Áno | | |  |  |  | | Nie |
| **Sociálne vplyvy** |  | | **Pozitívne** | |  | | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | | **Žiadne** |  | | **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |  | | Áno | |  | |  |  | | Nie |
| **Vplyvy na informatizáciu spoločnosti** |  | | **Pozitívne** | |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| Jednotlivé regulácie zavádzajú náklady na podnikateľské prostredie, ktoré spadajú pod mechanizmus znižovania byrokracie a nákladov. Ide najmä o   * umožnenie prihlasovania novovyrobených, ako aj jednotlivo dovezených vozidiel, na ktoromkoľvek dopravnom inšpektoráte, podobne ako je tomu už v súčasnosti pri vykonávaní zmien držby vozidiel, * zavedenie novej elektronickej služby pre subjekty, ktorých predmetom činnosti je vykonávanie vývozov vozidiel do cudziny, čo doterajšia právna úprava neumožňovala. Zavedením takejto elektronickej služby bude eliminovaná potreba osobnej návštevy pracovníkov autobazárov na dopravných inšpektorátoch, čo napomôže k celkovému zlepšeniu podmienok prihlasovania vozidiel a vykonávania zmien pre občanov, ako aj pracovníkov dopravných inšpektorátoch, * vypustenie vykonávania kontrol originality vozidiel pred ich oznámením na vývoz do cudziny; v prípadoch jednotlivého dovozu vozidiel do Slovenskej republiky sa doterajší systém, vrátane povinnosti vykonávania kontrol originality vozidiel nemení, * zjednotenie vizuálu všetkých tabuliek so zvláštnym evidenčným číslom, kedy už nebude potrebné na nich uvádzať dvojicu písmen (pôvodne skratku okresu ich evidovania), * pri elektronických službách vypustenie podmienky mať vydané elektronické osvedčenie o evidencii časť I.   Predkladaný návrh obsahuje aj negatívne vplyvy. Ide najmä o zavedenie správneho poplatku za pridelenie zvláštneho evidenčného čísla a vydanie tabuľky so zvláštnym evidenčným číslom vyrobenej zo syntetického polyesteru (za každú tabuľku vo výške 5 eur). Tento poplatok bude vyberaný od predajcov vozidiel, ktorí môžu následne zohľadniť výšku poplatku v konečnej cene za vozidlo, resp. za využitie ďalších služieb s predajom vozidla. Aj v súčasnosti predajcovia vozidiel sú povinní platiť správny poplatok za pridelenie zvláštneho evidenčného čísla a vydanie tabuliek s evidenčným číslom v plechovom vyhotovení, pričom takéto tabuľky je možné opakovanie prideľovať ďalším vlastníkom vozidiel. Takéto plechové tabuľky so zvláštnym evidenčným číslom je v súčasnosti potrebné zo strany vlastníkov vozidiel po ich prihlásení do evidencie vracať späť predajcom vozidla, čo už po zavedení novely zákona nebude potrebné. |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*  Ing. Boris Križánek  Prezídium Policajného zboru  odbor dokladov a evidencjí  tel.: 09610 50 230, 50 357,  email: [boris.krizanek@minv.sk](mailto:boris.krizanek@minv.sk) |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.*  Interné posúdenia požiadaviek externých subjektov, poznatky z aplikačnej praxe. |
| 1. **Stanovisko Komisie na posudzovanie vybraných vplyvov z PPK č. 047/2024**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:**   |  |  | | --- | --- | | **Pripomienky a odporúčania Komisie** | **Vyhodnotenie pripomienok** | | **K doložke vybraných vplyvov**  Komisia žiada predkladateľa, aby vyznačil v Doložke vybraných vplyvov v časti 9.  Vybrané vplyvy materiálu - uplatňovanie mechanizmu znižovania byrokracie a nákladov. | Akceptované. | | **K vplyvom na podnikateľské prostredie**  Komisia žiada predkladateľa, aby vyznačil v Doložke vybraných vplyvov v časti 9. Vybrané vplyvy materiálu - negatívny vplyv na podnikateľské prostredie | Akceptované | | Komisia žiada predkladateľa o vyznačenie pozitívneho vplyvu predkladaného materiálu aj na malé a stredné podniky v bode 9 Doložky vybraných vplyvov. | Akceptované. | | Komisia žiada predkladateľa, aby jednotlivé vplyvy na podnikateľské prostredie (pozitívne aj negatívne) kvantifikoval pomocou aktuálnej verzie kalkulačky nákladov zverejnenej na stránke MH SR (<https://www.mhsr.sk/podnikatelske-prostredie/jednotna-metodika/dokumenty>) a aby jednotlivé regulácie s vplyvmi na podnikateľské prostredie boli podrobnejšie popísané v časti 3.1 Náklady regulácie v  Analýze vplyvov na podnikateľské prostredie. | Akceptované; jednotlivé regulácie s vplyvmi na podnikateľské prostredie boli podrobnejšie popísané v časti 3.1 Náklady regulácie v  Analýze vplyvov na podnikateľské prostredie. | | Tiež je potrebné identifikovať lokalizáciu bodu vlastného materiálu, ktorým sa zrušuje podmienka vydania osvedčenia o evidencii  - časť I pri vykonávaní zmien prostredníctvom elektronických služieb. V prípade potreby konzultácii je možné kontaktovať adresu [1in2out@mhsr.sk](mailto:1in2out@mhsr.sk) | Zapracované v bode č. 4 tabuľky č. 2 Výpočet vplyvov jednotlivých regulácií v Analýze vplyvov na podnikateľské prostredie. | | Komisia žiada predkladateľa, aby kvantifikoval pomocou kalkulačky nákladov ďalšie ustanovenia vytvárajúce vplyvy na podnikateľské prostredie a popísal jednotlivé vplyvy (pozitívne a negatívne) v časti 3.1.Náklady regulácie  v Analýze vplyvov na podnikateľské prostredie. | Zapracované v tabuľke č. 2 Výpočet vplyvov jednotlivých regulácií v Analýze vplyvov na podnikateľské prostredie. | | **K vplyvom na rozpočet verejnej správy**  V analýze vplyvov v tabuľke č. 1/A je potrebné vyplniť v časti Príjmy verejnej správy celkom riadok „vplyv na ŠR“ a „Rozpočtové prostriedky“. Ďalej je potrebné vyplniť v časti Výdavky verejnej správy celkom riadok „vplyv na ŠR“ od roku 2026, pričom je v tomto riadku potrebné uviesť sumu celkových výdavkov v roku 2025, t. j. 530 000 eur. | Akceptované. | | V Čl. III bod 3. vlastného materiálu sa vypúšťa písmeno e) Položky 76 zo sadzobníka správnych poplatkov. Keďže je uvedený správny poplatok príjmom štátneho rozpočtu, Komisia žiada do analýzy vplyvov doplniť aj kvantifikáciu spojenú s touto úpravou.  Vzhľadom k tomu, že z materiálu nevyplýva úspora na výdavkoch, je potrebné v doložke vybraných vplyvov označiť žiadny vplyv na limit verejných výdavkov. | Zapracované v Analýze vplyvov na rozpočet verejnej správy, na zamestnanosť vo verejnej správe a financovanie návrhu:  Predložený návrh novely zákona vypúšťa písmeno e) v položke 76 sadzobníka správnych poplatkoch správny poplatok za pridelenie evidenčného čísla a vydanie tabuľky s evidenčným číslom vyrobenej zo zmesi polykarbonátu a polyesteru vyžarujúcej svetlo pri zapnutom osvetlení vozidla pri zápise vozidla do evidencie alebo pridelenie evidenčného čísla a vydanie takejto tabuľky s evidenčným číslom za stratenú, zničenú, poškodenú, odcudzenú alebo neupotrebiteľnú tabuľku alebo vydanie duplikátu takejto tabuľky s pôvodne prideleným evidenčným číslom alebo s evidenčným číslom vytvoreným na základe požiadavky držiteľa vozidla.  Takéto tabuľky s evidenčným číslom sa prestali vyrábať od 1. 1. 2022 po ukončení zmluvného vzťahu s pôvodným dodávateľom. Odvtedy sa už takéto tabuľky s evidenčným číslom nevyrábajú. Z uvedeného dôvodu nedochádza k negatívnemu vplyvu na štátny rozpočet, kedy sa všetky štandardné tabuľky s evidenčným číslom vyrábajú zo zliatin ľahkých kovov. | | **K vplyvom na informatizáciu spoločnosti**  Komisia súhlasí s tvrdením predkladateľa, že predmetný návrh zákona má vplyv na informatizáciu spoločnosti. Predkladateľ však v analýze vplyvov na informatizáciu spoločnosti neuvádza správne údaje v bodoch 6.1. a 6.2. Koncová elektronická služba s kódom ks\_352448 v MetaIS neexistuje, správny kód k názvu služby z analýzy vplyvov je ks\_352757. Pri informačnom systéme, ktorý sa má v zmysle obsahu materiálu upravovať, teda IS Evidencia vozidiel je kód systému v MetaIS isvs\_171. Kód, ktorý predkladateľ uvádza v analýze vplyvov patrí k systému Dopravno-správne agendy. Uvedené Komisia žiada zosúladiť.  Komisia taktiež predkladateľa upozorňuje na neaktuálny formulár analýzy vplyvov na informatizáciu spoločnosti, ktorý použil. | Zapracované do Analýzy vplyvu na informatizáciu spoločnosti. | | **K vplyvom na služby verejnej správy pre občana a na procesy služieb vo verejnej správe**  Komisia nesúhlasí s vyznačením len pozitívneho vplyvu na služby verejnej správy pre občana a na procesy služieb vo verejnej správe v doložke vybraných vplyvov. Predkladateľovi Komisia navrhuje v doložke vybraných vplyvov vyznačiť aj negatívny vplyv na služby verejnej správy na občana a vyznačiť negatívny vplyv na procesy služieb vo verejnej správe. | S tým, že by šlo o negatívne vplyvy na procesy služieb vo verejnej správe sa nestotožňujeme, nejde o nové povinnosti. | | **Ku goldplatingu**  V stĺpci 9 tabuľky zhody sa podľa prílohy č. 3 k Legislatívnym pravidlám vlády SR má v prípade, že goldplating nie je identifikovaný uviesť poznámka „GP-N“. V zmysle uvedeného Komisia žiada zo stĺpca „9“ vypustiť slová „žiaden“ a nahradiť ich slovami „GP-N“. Následne Komisia žiada stĺpec 10 nevypĺňať.  Nad rámec uvedeného je potrebné celú tabuľku zhody prepracovať a vyplniť v súlade s prílohou č. 3 k Legislatívnym pravidlám vlády SR, a to tak, že do úvodného stĺpca vedľa názvu smernice Európskej únie je potrebné uviesť názov slovenského právneho predpisu, do ktorého sa ustanovenie smernice Európskej únie transponuje,  v stĺpci 2 (Text) uviesť text smernice (EÚ) 2022/362, ktorý sa má transponovať, v treťom stĺpci je potrebné uviesť jednu z poznámok podľa prílohy č. 3 k Legislatívnym pravidlám vlády SR, a tie sú (N, alebo O, alebo D, alebo n.a.), poznámku Ú nie je na tomto mieste možné uvádzať. | Pripomienky Komisie boli zapracované do tabuľky zhody. | |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |